**KÚPNA ZMLUVA č. ...**

uzavretá podľa ust.§ 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“ alebo aj „ZVO“)

(ďalej iba „zmluva“)

**Článok 1.**

**Zmluvné strany**

**KUPUJÚCI:** Stredná odborná škola služieb a lesníctva

Sídlo: Kolpašská 1586/9, 969 56 Banská Štiavnica

Štatutárny orgán: PhDr. Viera Gregáňová, riaditeľka školy

Právna forma: rozpočtová organizácia zriadená Banskobystrickým samosprávnym krajom

IČO: 42317673

DIČ: 2024134453

Bankové spojenie: Štátna pokladnica

Číslo účtu: SK57 8180 0000 0070 0066 1812

Telefón/ fax: +421 911 240 901

Email: sekretar@sosbs.sk

Oprávnený rokovať

v technických

(realizačných)

veciach zmluvy: Miroslav Osvald, majster Strednej odbornej školy služieb a lesníctva

Telefón: +421 911 240 901

e-mail: sekretar@sosbs.sk

*(ďalej iba* ***„kupujúci“*** *na strane jednej)*

**a**

**PREDÁVAJÚCI:**

Sídlo:

Štatutárny orgán:

Právna forma:

IČO:

DIČ:

IČ DPH:

Bankové spojenie:

Číslo účtu:

Telefón/fax:

Email:

Oprávnený konať

vo veciach zmluvy:

*(ďalej len* ***„predávajúci“*** *na strane druhej, spolu s kupujúcim ďalej len „****zmluvná strana****“ alebo „****zmluvné strany****“)*

**Článok 1**

**Úvodné ustanovenia**

1. Východiskovým podkladom na uzatvorenie tejto kúpnej zmluvy č. .................na dodanie tovaru (ďalej v texte tiež ako „zmluva“) je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky „**Dopravné prostriedky, stroje, prístroje a zariadenia pre SOŠ služieb a lesníctva, Banská Štiavnica**“, ktoré bolo vyhlásené v Úradnom vestníku Európskej únie č. ................ dňa .......... pod značkou oznámenia .............. (ďalej len „verejné obstarávanie“) ako nadlimitná verejná súťaž v zmysle § 66 zákona o verejnom obstarávaní.
2. Predmet zmluvy je predmetom projektu z európskych štrukturálnych a investičných fondov „*Zlepšenie vzdelávacej a odbornej infraštruktúry v SOŠ*“, s kódom ITMS: 302021M538, realizovaného na základe zmluvy o poskytnutí nenávratného finančného príspevku, číslo zmluvy: IROP-Z-302021M538-223-14.
3. Predávajúci vyhlasuje, že je spoločnosťou odborne spôsobilou na dodanie/poskytnutie predmetu tejto Zmluvy. Právna subjektivita predávajúceho je preukázaná výpisom z Obchodného registra.

**Článok 2**

**Predmet zmluvy**

1. Podkladom pre uzavretie tejto zmluvy je ponuka predávajúceho zo dňa ........................., ktorá je po vzájomnom odsúhlasení zmluvnými stranami považovaná za **Prílohu č. 1** – **Špecifikácia predmetu kúpy** tejto zmluvy (ďalej len “Príloha č. 1**“), t.j. Trojfázový generátor.**

2**.** Predávajúci sa touto zmluvou zaväzuje dodať kupujúcemu tovar vymedzený v článku 2. tejto zmluvy (ďalej len „tovar“), do lehoty uvedenej v článku 3. tejto zmluvy a kupujúci sa zaväzuje zaplatiť za dodaný tovar kúpnu cenu uvedenú v článku 4. tejto zmluvy za podmienok uvedených v článku 5. tejto zmluvy. Zmluva obsahuje aj podrobnejšie vymedzenie práv a povinností zmluvných strán.

3.Dodaný tovar musí byť zdravotne neškodný a musí vyhovovať všetkým európskym a slovenským technickým normám.

4.Súčasťou tovaru musí byť výbava a servisné podmienky:

a) certifikáty zariadenia, platné v krajinách EÚ (vyhlásenie o zhode), návod na obsluhu, návod na opravy a údržbu, zásady bezpečnosti práce pri prevádzke, opravách a údržbách v slovenskom jazyku alebo v českom jazyku.

**Článok 3**

**Čas plnenia**

1.Predávajúci je povinný dodať tovar do miesta plnenia v nasledujúcom časovom intervale:

Termín dodania tovaru – **210 dní odo dňa zaslania záväznej objednávky**.

2.Predávajúci sa zaväzuje dodať tovar kupujúcemu v lehote určenej v bode 1. tohto článku na miesto určené v článku 5. bod 1. tejto zmluvy a to v množstve, kvalite a podľa špecifikácie predmetu kúpy uvedenej v Prílohe č. 1 tejto zmluvy a na základe záväznej objednávky.

3. Termín dodania uvedený v bode 1. tohto článku je možné meniť len po vzájomnej písomnej dohode obidvoch zmluvných strán.

**Článok 4**

**Kúpna cena tovaru**

1. Kúpna cena predmetu kúpy (tovaru) bola stanovená na základe výsledku verejného obstarávania v súlade so zákonom NR SR č. 18/1996 Zb. o cenách v znení neskorších predpisov a s jeho vykonávacou vyhláškou Ministerstva financií Slovenskej republiky č. 87/1996 Z. z. v znení neskorších predpisov, v celkovej výške:

............... Eur bez DPH

............... Eur DPH

............... Eur s DPH /slovom: ................................................./, za plnenie predmetu tejto zmluvy.

Uvedená kúpna cena je cenou maximálnou a konečnou za dodanie tovaru podľa tejto zmluvy, a je predložená v Prílohe č. 2 – Cenová tabuľka zmluvy. Kúpnou cenou sa rozumie cena tovaru vrátane colných a daňových poplatkov, komplexného zabezpečenia služieb spojených s dodávkou tovaru, vrátane dopravy do miesta plnenia uvedeného v článku 5 tejto zmluvy a vrátane nákladov na dopravu, poistenie a ostatné náklady spojené s dodávkou tovaru.

2. Zmena ceny je možná len na základe písomnej úpravy, odsúhlasenej obidvoma stranami formou dodatku k zmluve výlučne z dôvodu zmeny právnych predpisov. Akékoľvek ďalšie navyšovanie kúpnej ceny je neprijateľné.

3.Predmet zákazky bude spolufinancovaný:

1. z nenávratného finančného príspevku poskytovanom zo zdrojov Európskeho fondu regionálneho rozvoja, Integrovaný regionálny operačný program (IROP), Prioritná os: 2 – Ľahší prístup k efektívnym a kvalitnejším verejným službám, Investičná priorita: 2.2 – Investovanie do vzdelania, školení a odbornej prípravy, zručností a celoživotného vzdelávania prostredníctvom vývoja vzdelávacej a výcvikovej infraštruktúry, Špecifický cieľ: 2.2.3 - Zvýšenie počtu žiakov stredných odborných škôl na praktickom vyučovaní, kód výzvy IROP-PO2-SC223-2016-14, kód projektu v ITMS2014+: 302021M538 a
2. z vlastných prostriedkov verejného obstarávateľa (prostriedkov Banskobystrického samosprávneho kraja ako zriaďovateľa verejného obstarávateľa).

4. Platba sa bude realizovať bezhotovostným platobným stykom na základe vystavenej faktúry, ktorej **splatnosť** **bude 60 dní** odo dňa jej doručenia kupujúcemu ako verejnému obstarávateľovi.

5. Kúpna cena je uvedená v prílohe č. 2 tejto zmluvy **-** Cenová tabuľka tejto zmluvy (ďalej len „Príloha č. 2“).

6. Preddavky na predmet kúpy kupujúci neposkytuje vôbec.

7. Podkladom pre úhradu kúpnej ceny bude **jedna faktúra** vystavená predávajúcim až po riadnom prevzatí tovaru kupujúcim. Na účely fakturácie sa za deň prevzatia tovaru kupujúcim považuje deň podpísania Protokolu o odovzdaní a prevzatí tovaru oprávnenou osobou kupujúceho.

8. Zmluvné strany vzájomne dohodli nasledovné podmienky fakturácie:

a) platba bude kupujúcim vykonaná iba za skutočne dodané množstvo tovaru, odsúhlasené kupujúcim v Preberacom protokole, výlučne bezhotovostne na bankový účet predávajúceho, uvedený v záhlaví tejto zmluvy,

b) neoddeliteľnou súčasťou faktúry je Protokol o odovzdaní a prevzatí tovaru vzťahujúci sa k jednotlivým kusom dodaných zariadení, potvrdený poverenými zástupcami oboch zmluvných strán.

9. Predávajúci vyhlasuje a potvrdzuje, že cenová ponuka ním predložená vo verejnom obstarávaní a teda kúpna cena je úplná, maximálna a záväzná, že v kúpnej cene sú predávajúcim zahrnuté všetky do úvahy prichádzajúce náklady predávajúceho vynaložené pri dodaní tovaru odo dňa podpisu zmluvy až do doby odovzdania tovaru ako celku kupujúcemu.

10. Zmluvné strany sa dohodli, že pre prípad vzniku sporu sa má za to, že predávajúci získal od kupujúceho všetky informácie a v ponúknutej kúpnej cene ich zohľadnil. Predávajúci sa nemôže dovolávať zvýšenia kúpnej ceny najmä z dôvodu, že mu neboli známe alebo poskytnuté všetky potrebné informácie a podklady.

**Článok 5**

**Miesto a spôsob plnenia, dodacia lehota a dodacie podmienky**

1. Miesto plnenia: **Stredná odborná škola služieb a lesníctva, Kolpašská 1586/9, 969 56 Banská Štiavnica.**

2.Predávajúci je povinný dodať tovar do miesta plnenia podľa bodu 1. tohto článku v množstvách uvedených v špecifikácii predmetu kúpy – Prílohe č. 1 tejto zmluvy a v termíne podľa článku 3 bod 1. tejto zmluvy.

3.Prevzatie tovaru v mieste plnenia  bude potvrdené zástupcom kupujúceho na dodacom liste a Preberacom protokole, ktorý tvorí prílohu č. 5 tejto zmluvy.

4. Zástupcom kupujúceho na prevzatie predmetu zmluvy je: **PhDr. Viera Gregáňová,** riaditeľka školy. Kupujúci zastúpený povereným zamestnancom je povinný pri preberaní tovaru skontrolovať kvalitu, dohodnutú technickú špecifikáciu a na znak súhlasu s dodaným tovarom potvrdiť jeho prevzatie predávajúcemu na Preberacom protokole, na ktorom bude uvedené výrobné číslo dodaného zariadenia.

5. Kupujúci nadobudne vlastnícke právo k tovaru po riadnom uhradení kúpnej ceny príslušnej časti tovaru. Nebezpečenstvo vzniku škody na tovare (poškodenie, strata, zničenie) prechádza na kupujúceho po protokolárnom odovzdaní a prevzatí tovaru.

6.Predávajúci sa zaväzuje vykonať zaškolenie minimálne 2 osôb na obsluhu tovaru, pričom o zaškolení bude vydané príslušné písomné potvrdenie. Zaškolenie bude vykonané najneskôr v deň odovzdania tovaru.

7.Kupujúci je oprávnený odmietnuť prevzatie tovaru v prípade, ak tento má viditeľné vady resp. nefunkčné časti alebo nebola dodržaná zmluvne dohodnutá technická špecifikácia tovaru.

**Článok 6**

**Povinnosti predávajúceho a záručný servis**

1. Predávajúci je povinný dodať objednaný tovar v dohodnutom množstve, v akosti a vyhotovení, ktoré zodpovedá účelu použitia a spĺňa kvalitatívne parametre podľa príslušných platných noriem.

2. Predávajúci je povinný odovzdať kupujúcemu doklady, ktoré sú potrebné na prevzatie a užívanie tovaru v slovenskom resp. českom jazyku podľa bodu 1 tohto článku.

3. Predávajúci poskytuje na tovar záruku **minimálne 24 mesiacov** od dátumu odovzdania tovaru, ak tento bol odovzdaný riadne a bez závad. Predávajúci sa zaväzuje zabezpečiť servisný zásah formou dohodnutou s objednávateľom najneskôr do 48 hodín od nahlásenia poruchy na servisné telefónne čísla, ktoré budú dohodnuté písomne v preberacom konaní.

1. Predávajúci sa zaväzuje odstrániť poruchu bežného charakteru najneskôr v lehote 96 hodín od oznámenia potreby servisného zásahu. Pri zložitejších poruchách sa predávajúci zaväzuje podniknúť také opatrenia, aby k odstráneniu porúch došlo čo v najskoršom možnom čase, pričom o opatreniach informuje kupujúceho bezodkladne. V prípade, ak predávajúci nesplní vyššie uvedený záväzok, zaväzuje sa zaplatiť zmluvnú pokutu vo výške 100 EUR (slovom Jednosto eur) za každých začatých 24 hodín, počas ktorých neboli podniknuté opatrenia k odstráneniu poruchy, čím nie je dotknutý nárok kupujúceho na náhradu škody.

**Článok 7**

**Platobné podmienky**

1. Predávajúci vyfakturuje expedovaný tovar kupujúcemu a faktúru s dodacím listom a kópiou Preberacieho protokolu odovzdá kupujúcemu pri prevzatí tovaru podľa článku 5 v zmysle rozsahu predmetu obstarania resp. poverenému zástupcovi.

2. Faktúra spracovaná v súlade s platnou legislatívou (zákonom č. 431/2002 Z. z. o účtovníctve, zákonom č. 222/2004 Z. z. o DPH v platnom znení), musí mať náležitosti daňového dokladu, musí byť vystavená v troch rovnopisoch a musí obsahovať minimálne tieto údaje:

- označenie povinnej a oprávnenej osoby, sídlo, IČO, DIČ, IČ DPH,

- číslo a názov zmluvy,

- číslo faktúry, dátum vyhotovenia faktúry, dátum zdaniteľného plnenia,

- dátum splatnosti faktúry,

- názov a adresu peňažného ústavu a číslo účtu vo formáte IBAN, na ktorý sa má zaslať úhrada,

- označenie predmetu dodávky,

- identifikačné údaje projektu, v rámci ktorého je zákazka realizovaná v rozsahu: názov projektu, kód NFP projektu (uvedené v bode 2 čl. 1 tejto Zmluvy),

- názov položky, mernú jednotku, množstvo, cena bez DPH za kus, cena bez DPH spolu, výška DPH, cena s DPH celkom, suma požadovaná na platbu v EUR, zaokrúhlená na dve desatinné miesta,

- náležitosti pre účely DPH (sadzba DPH, DIČ),

- pečiatku a podpis oprávnenej osoby,

- doklad o odovzdaní predmetu plnenia kupujúcemu (Preberací protokol).

3. **Splatnosť** faktúry je **60 dní**.

4. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade nová lehota splatnosti začne plynúť odo dňa doručenia opravenej faktúry.

5. Vystavenie faktúry vylučuje dodatočné nároky predávajúceho na úpravu ceny.

6. Kupujúci  sa zaväzuje uhradiť cenu dodávky tovaru podľa  fakturácie na účet predávajúceho v termíne splatnosti. Kupujúci uhradí predávajúcemu faktúru bankovým prevodným príkazom. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy. Cena sa považuje za uhradenú dňom odpísania finančných prostriedkov z účtu kupujúceho v prospech účtu predávajúceho.

**7.** Ak faktúra bude vystavená:

• bez predloženia dokladov, ktoré zmluvné strany označili za neoddeliteľnú súčasť faktúry alebo,

• v sume nad rámec predávajúcim predloženej kúpnej ceny vo verejnom obstarávaní alebo

• nad rámec skutočného rozsahu dodávky tovaru alebo

• ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov.

1. Vo všetkých uvedených prípadoch platí, že faktúra nie je spôsobilá na jej úhradu, kupujúci nie je v omeškaní s úhradou kúpnej ceny a je oprávnený vrátiť faktúru predávajúcemu na doplnenie alebo prepracovanie v lehote do 15 (pätnásť) pracovných dní. Vrátením faktúry sa preruší splatnosť faktúry a nová 60-dňová lehota splatnosti začína plynúť od doručenia novej faktúry spĺňajúcej všetky kritériá podľa tohto článku zmluvy.

**Článok 8**

**Povinnosti kupujúceho**

1. Vady tovaru, ktoré sú zjavné (nezrovnalosti v množstve, porušenosť, úplnosť dodávky) reklamuje kupujúci písomne bez meškania, najneskôr do 10 dní od ich zistenia.

2. Vady akosti reklamuje kupujúci písomne bez zbytočného odkladu po tom, čo tieto vady zistil, najneskôr však do konca záručnej lehoty.

3. Všetky vady dodávky reklamuje kupujúci písomne (elektronicky) na kontaktoch uvedených v Preberacom protokole.

4. Oznámenie o vadách musí byť dostatočne a zrozumiteľne špecifikované a musí obsahovať:

4.1 názov, označenie a typ reklamovaného výrobku (jeho výrobné číslo),

4.2 protokol o vadách (presný popis vád).

5. Nároky kupujúceho z vád tovaru:

5.1 požadovať poskytnutie plnenia predávajúceho podľa tejto zmluvy,

5.2 požadovať náhradný tovar výmenou za tovar vadný,

5.3 požadovať odstránenie vady tovaru,

5.4 odstúpiť od zmluvy.

6. Voľbu nároku z vád tovaru kupujúci oznámi predávajúcemu v zaslanom oznámení o vadách. Záručná doba sa predlžuje o dobu od uplatnenia vady až do jej odstránenia.

7. Predávajúci je povinný začať s odstraňovaním riadne uplatnenej vady na vlastné náklady bez zbytočného odkladu najneskôr však do 2 dní od ich oznámenia a reklamáciu je povinný vybaviť v lehote do 30 dní od dňa oznámenia vád (reklamácie).

8. Pokiaľ predávajúci nesúhlasí s reklamáciou tovaru, ktorú uplatňuje kupujúci v riadnom termíne, prizvú sa na posúdenie závažnosti, rozsahu a príčin vzniknutých chýb odborníci z firmy výrobcu tovaru a nezávislého kontrolného orgánu kontroly tovaru, ktorí vystavia posudok o skutkovom stave reklamácie a určia povahu vzniknutej vady na tovare. Náklady s tým spojené hradí strana, ktorá spor prehrala. Forma a spôsob úhrady škody je vecou dohody oboch zmluvných strán. V prípade nedohodnutia sa v predmetnej záležitosti bude reklamácia uplatnená v zmysle Obchodného zákonníka.

9. Reklamovať vady akosti v priebehu záručnej lehoty je kupujúci oprávnený v prípade, že zo strany kupujúceho boli dodržané všetky podmienky na používanie.

**Článok 9**

**Využitie subdodávateľov**

1. Predávajúci predkladá v prílohe k tejto zmluve zoznam všetkých svojich subdodávateľov s uvedením  ich identifikačných údajov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Predávajúci ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je predávajúci povinný oznámiť kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je predávajúci povinný oznámiť kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť kupujúcemu doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je predávajúci povinný oznámiť kupujúcemu akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto zmluvy schválením zo strany kupujúceho, ktoré sa učiní podpisom nového navrhovaného znenia Zoznamu subdodávateľov vo forme dodatku k zmluve. Kupujúci je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa predávajúci zaväzuje bez výhrad rešpektovať.
4. Povinnosti uvedené v ods. 1 a 2 tohto článku zmluvy nie je predávajúci povinný plniť v prípade subdodávateľov, ktorí mu dodávajú tovary.

**Článok 10**

**Zmluvné pokuty a úrok z omeškania**

1. Zmluvné strany sa dohodli, že v prípade porušenia povinnosti predávajúceho dodať tovar riadne (v požadovanom druhu, množstve, kvalite a s vlastnosťami vymienenými kupujúcim) alebo včas (v lehote podľa článku 3 zmluvy), má kupujúci právo na zmluvnú pokutu dohodnutú vo výške 0,5 % z kúpnej ceny bez DPH uvedenej v článku 4 bod 1. tejto zmluvy za každé jednotlivé porušenie povinnosti predávajúceho zvlášť a za každý aj začatý deň omeškania s dodaním tovaru riadne alebo včas.

2. Zmluvné strany sa dohodli, že ak predávajúci neodstráni vady tovaru, alebo nedodá chýbajúce časti tovaru vôbec alebo v lehote najneskôr do 30 dní odo dňa doručenia reklamácie, predávajúci zaplatí kupujúcemu jednorazovú zmluvnú pokutu vo výške 0,5 % z kúpnej ceny (v € bez DPH) reklamovaného tovaru uvedenej v ods. 1 čl. 4 Zmluvy.

3. Zmluvné strany sa dohodli za účelom zabezpečenia všetkých povinností predávajúceho podľa článku 9 zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany predávajúceho, má kupujúci okrem práva odstúpiť od zmluvy, aj nárok na zmluvnú pokutu vo výške 5 % z celkovej ceny (v € s DPH) podľa tejto zmluvy, za každé takéto porušenie, a to aj opakovane. Uplatnením si zmluvnej pokuty nie je dotknuté právo kupujúceho na odstúpenie od zmluvy, úrok z omeškania a na náhradu vzniknutej škody.

4. Každá zmluvná pokuta je splatná v lehote do 7 kalendárnych dní odo dňa doručenia výzvy kupujúceho na zaplatenie zmluvnej pokuty spolu s faktúrou na zaplatenie zmluvnej pokuty. Predávajúci je povinný zaplatiť zmluvnú pokutu na účet kupujúceho.

5. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti predávajúceho dodať tovar riadne alebo dodať tovar včas a tiež vzhľadom na celkovú výšku kúpnej ceny.

6. Uplatnením alebo zaplatením zmluvnej pokuty nie je dotknuté právo kupujúceho na odstúpenie od zmluvy, zákonný úrok z omeškania ani na náhradu vzniknutej škody. Zaplatenie zmluvnej pokuty predávajúcim nezbavuje predávajúceho povinnosti dodať tovar alebo plniť si povinnosti podľa ustanovení tejto zmluvy.

**Článok 11**

**Ukončenie zmluvy**

1. Táto zmluva sa uzatvára na dobu splnenia všetkých záväzkov zmluvných strán vyplývajúcich z tejto zmluvy.

2. Zmluva zaniká:

1. Riadnym splnením všetkých práv a povinností zmluvných strán, dodaním tovaru podľa týchto zmluvných podmienok v požadovanom druhu, množstve a kvalite v stanovených lehotách
2. Odstúpením od zmluvy pre podstatné porušenie zmluvných podmienok. V prípade podstatného porušenie zmluvných podmienok môže zmluvná strana od Zmluvy odstúpiť bez určenia dodatočnej primeranej lehoty na nápravu. Ak ide o nepodstatné porušenie zmluvy, zmluvná strana môže odstúpiť od zmluvy len v prípade, ak je určená dodatočná lehota na splnenie povinnosti/záväzku a druhá zmluvná strana svoju povinnosť/záväzok v tejto lehote nesplní.

3. Zmluva zanikne dňom doručenia odstúpenia od Zmluvy druhej zmluvnej strane. V prípade pochybnosti sa má za to, že odstúpenie od Zmluvy je účinné na tretí deň po odoslaní oznámenia o odstúpení od Zmluvy. Zmluva zaniká s právnymi účinkami ex nunc (od momentu doručenia písomného odstúpenia). Zmluvná strana, ktorá zapríčinila odstúpenie od Zmluvy je povinná uhradiť druhej zmluvnej strane všetky náklady a oprávnené výdavky a straty jej vzniknuté z dôvodov odstúpenia od zmluvy.

1. Zmluva sa ukončí aj na základe písomnej dohody zmluvných strán pre ukončenie zmluvy dohodou zmluvných strán sa vyžaduje:

* Vyhotovenie Dohody o ukončení zmluvy v listinnej forme,
* Dohoda o podstatných náležitostiach súvisiacich s ukončením zmluvy najmä vysporiadanie záväzkov zmluvných strán a termín ukončenia zmluvy.

5. Zmluva môže byť zmenená na základe písomného súhlasu oboch zmluvných strán. Od zmluvy môže zmluvná strana odstúpiť, ak druhá zmluvná strana závažným spôsobom porušuje dohodnuté zmluvné podmienky a bola na možnosť odstúpenia od zmluvy písomne upozornená. Pričom pre odstúpenie od zmluvy sa práva a povinnosti zmluvných strán s tým súvisiace sa použijú ustanovenia § 344 až § 351 Obchodného zákonníka.

6. V prípade, ak sa po dodaní predmetu kúpy preukáže, že predmet zmluvy neplní niektoré z technických parametrov definovaných v cenovej ponuke, má kupujúci právo odstúpiť od zmluvy. Odstúpením od zmluvy z tohoto dôvodu vzniká kupujúcemu právo na škodu spôsobenú konaním predávajúceho a na náhradu škody (ktorej výšku kupujúci preukáže).

**Článok 12**

**Porušenia zmluvy**

1. Po uzavretí zmluvy je kupujúci, pokiaľ v zmluve nie je výslovne uvedené niečo iné, oprávnený od zmluvy odstúpiť titulom jej podstatného porušenia najmä v prípade, ak:

1. predávajúci je v omeškaní s riadnym dodaním tovaru viac ako 15 pracovných dní,
2. predávajúci pri plnení predmetu tejto zmluvy konal v rozpore s niektorým so všeobecne záväzných právnych predpisov,
3. predávajúci stratil oprávnenie na podnikanie vzťahujúce sa k predmetu tejto zmluvy,
4. voči predávajúcemu sa vedie konkurzné konanie, bol podaný návrh na začatie konkurzného konania, návrh na začatie konkurzného konania bol zamietnutý z dôvodu nedostatku majetku, ak bolo začaté reštrukturalizačné konanie, alebo voči predávajúcemu bol podaný návrh alebo sa vedie exekučné konanie alebo ak predávajúci vstúpil do likvidácie; alebo
5. ak ktorékoľvek vyhlásenie/prehlásenie/záväzok predávajúceho uvedené v tejto zmluve je nepravdivé ku dňu uzatvorenia zmluvy alebo sa takým stane počas realizácie dodania predmetu zákazky,
6. preukázateľné neposkytnutie súčinnosti kupujúcemu podľa podmienok v zmluve za účelom splnenia predmetu a účelu zmluvy.

2. Predávajúci je povinný ihneď informovať kupujúceho o skutočnostiach podľa písm. c), d) ods. 1 tohto článku, inak má kupujúci právo na uplatnenie zmluvnej pokuty vo výške podľa článku 9 zmluvy.

3. Predávajúci je oprávnený odstúpiť od zmluvy v prípade, ak kupujúci podstatným spôsobom poruší zmluvu. Podstatným porušením tejto zmluvy zo strany kupujúceho je omeškanie so zaplatením kúpnej ceny o viac ako 15 dní, pričom tovar kupujúci prevzal podľa podmienok uvedených v tejto zmluve.

**Článok 13**

**Spoločné a záverečné ustanovenia**

1. Pokiaľ v kúpnej zmluve nie je dohodnuté inak, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.

2. Zmluva môže byť zmenená len písomnými dodatkami podpísanými oprávnenými zástupcami zmluvných strán.

3. Zmluvné strany vyhlasujú, že zmluvu uzatvárajú určite, slobodne, dobrovoľne, bez hrozby tiesne, vážne a nie za nevýhodných podmienok. Textu zmluvy rozumejú a na znak súhlasu zmluvy podpisujú.

4. Zmluvné strany prehlasujú, že sú spôsobilé k právnym úkonom a v prípade sporu sa budú riadiť príslušnými ustanoveniami platných aktuálnych civilných poriadkov konkrétne Civilného sporového poriadku.

5. Predávajúci berie na vedomie, že je povinný strpieť výkon kontroly/auditu súvisiaceho s dodávaným tovarom, uskutočnenými stavebnými prácami a poskytnutými službami kedykoľvek počas platnosti a účinnosti zmluvy, a to oprávnenými osobami a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:

1. Poskytovateľ NFP a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. orgán auditu, jeho spolupracujúce orgány a nimi poverené osoby,
5. splnomocnení zástupcovia Európskej Komisie a Európskeho dvora audítorov,
6. orgán zabezpečujúci ochranu finančných záujmov EÚ;
7. osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ.

6. Predávajúci je povinný plniť všetky povinnosti podľa zákona o verejnom obstarávaní a iných súvisiacich právnych predpisov (napríklad zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov), najmä:

1. prostredníctvom oprávnenej osoby viesť a udržiavať svoj aktuálny záznam v registri partnerov verejného sektora,
2. zabezpečiť splnenie povinnosti podľa písm. a) u každého subdodávateľa a navrhovaného subdodávateľa, ktorý vie alebo má vedieť, že ním poskytované plnenia súvisia s plnením predmetu tejto zmluvy,
3. oznamovať kupujúcemu aktuálne údaje o svojich subdodávateľoch, údaje o osobách oprávnených konať za subdodávateľov v rozsahu podľa zákona o verejnom obstarávaní, údaje o predmete subdodávky a podiele subdodávateľa na plnení predmetu zmluvy,
4. zabezpečiť, aby subdodávatelia spĺňali podmienky účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky; nový subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

7. Zmluva je vyhotovená v 4 rovnopisoch z toho 1 pre predávajúceho a 3 pre kupujúceho.

8. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť deň nasledujúci po dni po kumulatívnom splnení nasledovných podmienok:

* zverejnenie zmluvy v súlade s § 47a ods. 1 Občianskeho zákonníka v spojení s § 5a ods. 1 zákona č. [211 / 2000 Z. z. Zákon o slobodnom prístupe k informáciám a o zmene a doplnení niektorých zákonov](https://www.crz.gov.sk/data/files/53_211_2000.pdf)
* doručenie Správy z ex-post kontroly po kompletnom administratívnom schválení procesu verejného obstarávania, z ktorého predmet zmluvy vzišiel.

9. Kupujúci sa zaväzuje v deň po splnení poslednej podmienky informovať predávajúceho o skutočnosti, že zmluva nadobúda účinnosť.

10. Akékoľvek ustanovenie tejto zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.

11. Nedeliteľnou súčasťou tejto zmluvy sú tieto prílohy:

príloha č. 1: Špecifikácia predmetu kúpy

príloha č. 2: Cenová tabuľka

príloha č. 3: Zoznam subdodávateľov/Čestné prehlásenie, že dodávateľ nevyužije žiadnych subdodávateľov.

Príloha č. 4: Preberací protokol

Za predávajúceho                                                 Za kupujúceho

V .......................... dňa:                                          V Banskej Štiavnici, dňa:

.........................................................                    ..................................................................

PhDr. Viera Gregáňová

riaditeľka školy